NOTA INFORMATIVĂ

la proiectul Hotărîrii Guvernului „Cu privire la utilizarea mijloacelor financiare”

          Proiectul în cauză prevede posibilitatea de a utiliza soldul de mijloace financiare, în sumă de 230,0 mii lei acumulate în urma desfăşurării în Republica Moldova în anul 2008 a Jocurilor sportive internaţionale ale Comunităţii Statelor Independente, ediţia a VII-a. La data de 19-26 iunie 2010 va avea loc cea de-a  II-a ediţie a Jocurilor Bazinului Mării Negre, care se va desfăşura în or. Constanţa (Romania).Competiţia se desfăşoară în conformitate cu „Statutul Jocurilor Mării Negre” adoptat de Consiliul Miniştrilor Sportului din ţările membre ale Organizaţiei Cooperării Economice a Mării Negre(OCEMN).La această idee au aderat un număr de 12 ţări, respectiv: Albania, Armenia, Azerbaidjan, Bulgaria, Georgia, Grecia, Republica Moldova, România, Federaţia Rusă, Serbia, Ucraina, Turcia.

        Concomitent, Vă  informăm că la ediţia precedentă ale Jocurilor Bazinului Mării Negre care s-a desfăşurat la Trabzon (Turcia), Lotul Naţional compus din 102 persoane, a obţinut 1 medalie de aur, 4 de argint, 15 de bronz la ramurile sportive: ciclism, lupte libere, lupte greco-romane, taekwondo WTF, tir cu arcul. 

Delegaţia  Republicii Moldova  în 2010 la competiţia „Black Sea Games” va participa la următoarele ramuri sportive: atletism, fotbal, lupte libere, greco-romane, feminine, gimnastică sportivă, ciclism, volei feminin. 
Ministerul Finanţelor nu acceptă alocarea surselor suplimentare pentru participarea sportivilor la competiţie, astfel se pune în pericol participarea Lotului Naţional la acest eveniment de talie europeană, fiind modificată lista participanţilor de la 171 persoane la 95.

Reieşind din cele menţionate şi pentru participarea Lotului Naţional la competiţie, în scopul promovării imaginii Republicii Moldova pe arena internaţională, Ministerul Tineretului şi Sportului solicită utilizarea mijloacelor financiare în sumă de 230,0 mii lei rămase în urma desfăşurării Jocurilor CSI pentru pregătire şi participare la cea de-a II-a ediţie a Jocurilor Mării Negre. 

